เทศบัญญัติเทศบาลตำบลเวียงพางคำเทศบัญญัติเทศบาลตำบลเวียงพางคำเรื่องการติดตั้งบ่อดักไขมันบำบัดน้ำเสียในอาคารพ.ศ.๒๕๕๑[๑] โดยที่เป็นการสมควรตราเทศบัญญัติเทศบาลตำบลเวียงพางคำเรื่อง การติดตั้งบ่อดักไขมันบำบัดน้ำเสียในอาคาร อาศัยอำนาจตามความในมาตรา ๕๐ (๓)และมาตรา ๖๐ แห่งพระราชบัญญัติเทศบาล พ.ศ. ๒๔๙๖ แก้ไขเพิ่มเติมถึง (ฉบับที่ ๑๒)พ.ศ. ๒๕๔๖ และมาตรา ๑๘ มาตรา ๒๐ (๓) และมาตรา ๔๔ แห่งพระราชบัญญัติการสาธารณสุขพ.ศ. ๒๕๓๕ อันมีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกบกับมาตรา ๓๒ มาตรา ๓๓ มาตรา ๔๑ และมาตรา ๔๒ของรัฐธรรมนูญแห่งราชอาณาจักรไทย พ.ศ. ๒๕๕๐ บัญญัติให้กระทำได้โดยอาศัยอำนาจตามบทบัญญัติแห่งกฎหมายเทศบาลตำบลเวียงพางคำ โดยได้รับความเห็นชอบจากสภาเทศบาลตำบลเวียงพางคำและผู้ว่าราชการจังหวัดเชียงราย จึงตราเทศบัญญัติเทศบาลตำบลเวียงพางคำขึ้นไว้ ดังต่อไปนี้ข้อ ๑เทศบัญญัตินี้เรียกว่า เทศบัญญัติเทศบาลตำบลเวียงพางคำเรื่อง การติดตั้งบ่อดักไขมันบำบัดน้ำเสียในอาคาร พ.ศ. ๒๕๕๑ข้อ ๒เทศบัญญัตินี้ให้ใช้บังคับในเขตเทศบาลตำบลเวียงพางคำเมื่อได้ประกาศไว้โดยเปิดเผย ณ สำนักงานเทศบาลตำบลเวียงพางคำแล้วเจ็ดวันข้อ ๓ให้ยกเลิก ข้อบัญญัติองค์การบริหารส่วนตำบลเวียงพางคำเรื่อง การติดตั้งบ่อดักไขมันบำบัดน้ำเสียในอาคาร พ.ศ. ๒๕๔๙ โดยบรรดาเทศบัญญัติข้อบัญญัติ ข้อบังคับ กฎ ระเบียบ และคำสั่งอื่นใดของเทศบาลตำบลเวียงพางคำในส่วนที่ได้ตราไว้แล้วในเทศบัญญัตินี้ หรือซึ่งขัดหรือแย้งกับเทศบัญญัตินี้ให้ใช้เทศบัญญัตินี้แทนข้อ ๔ในเทศบัญญัตินี้อาคาร หมายความว่า ตึก บ้านเรือน ร้านค้า ร้านอาหาร สำนักงานหรือสิ่งปลูกสร้างอย่างอื่น ซึ่งบุคคลอาจเข้าไปอยู่อาศัยหรือใช้สอยได้บ่อดักไขมัน หมายความว่าสิ่งที่ใช้แยกจำพวกน้ำมันและไขมันออกจากน้ำหรือน้ำเสียซึ่งผ่านการใช้แล้วการระบายน้ำ หมายความว่าการผันน้ำ การปล่อยน้ำ การเทน้ำ การสาดน้ำ หรือการกระทำอื่นใดที่เป็นการถ่ายเทน้ำแหล่งระบายน้ำ หมายความว่าทางหรือท่อระบายน้ำ ลำกระโดง ลำราง คู คลอง แม่น้ำ ทะเลและแหล่งน้ำสาธารณะแหล่งน้ำธรรมชาติและแหล่งน้ำที่เป็นของเอกชนซึ่งมีทางเชื่อมต่อหรือสามารถไหลไปสู่แหล่งน้ำสาธารณะหรือแหล่งน้ำธรรมชาติได้เจ้าพนักงานท้องถิ่น หมายความว่านายกเทศมนตรีตำบลเวียงพางคำ หรือผู้ที่นายกเทศมนตรีตำบลเวียงพางคำมอบหมายพนักงานเจ้าหน้าที่ หมายความว่าปลัดเทศบาล และพนักงานเทศบาลอื่นที่เจ้าพนักงานท้องถิ่นแต่งตั้งข้อ ๕เทศบัญญัตินี้ให้ใช้บังคับแก่อาคารที่มีการระบายน้ำทิ้งลงหรือไหลไปสู่แหล่งระบายน้ำและยังไม่มีกฎหมายใดกำหนดมาตรการเกี่ยวกับการกำจัดน้ำมันและไขมันสำหรับอาคารประเภทนั้นข้อ ๖ให้เจ้าของหรือผู้ครอบครองอาคารตามข้อ๕ ติดตั้งบ่อดักไขมันและน้ำเสียตามมาตรฐานที่เจ้าพนักงานท้องถิ่นประกาศกำหนดให้เจ้าของหรือผู้ครอบครองอาคารที่มีการปลูกสร้างใหม่ดำเนินการติดตั้งบ่อดักไขมันและน้ำเสียสำหรับอาคารนั้นให้แล้วเสร็จก่อนเข้าอยู่อาศัยหรือใช้สอย และหากอาคารใดอยู่ระหว่างการปลุกสร้างใหม่หรือได้ดำเนินการก่อสร้างเสร็จเรียบร้อยแล้วก่อนวันที่เทศบัญญัตินี้มีผลใช้บังคับ ก็ให้ดำเนินการติดตั้งบ่อดักไขมันและน้ำเสียเช่นเดียวกันข้อ ๗ให้เจ้าพนักงานท้องถิ่นและพนักงานเจ้าหน้าที่มีอำนาจหน้าที่ดังต่อไปนี้(๑) เข้าตรวจอาคารและบริเวณที่ตั้งอาคารในระหว่างพระอาทิตย์ขึ้นและตก(๒)สั่งให้เจ้าของหรือผู้ครอบครองอาคารที่มีการระบายน้ำทิ้งลงหรือไหลไปสู่แหล่งระบายน้ำดำเนินการติดตั้งบ่อดักไขมันและน้ำเสียให้แล้วเสร็จภายในเก้าสิบวันข้อ ๘ให้เจ้าของหรือผู้ครอบครองตามข้อ ๖ทำการดูแลรักษา เก็บขนน้ำมันหรือไขมันในบ่อดักไขมันไปกำจัดและซ่อมแซมบำรุงรักษาบ่อดักไขมันให้อยู่ในสภาพที่ใช้การได้ตามปกติข้อ ๙ผู้ใดขัดขวางการปฏิบัติหน้าที่ของเจ้าพนักงานท้องถิ่นหรือพนักงานเจ้าหน้าที่ในการปฏิบัติการตามข้อ๗ (๑) ต้องระวางโทษปรับไม่เกินหนึ่งพันบาทข้อ ๑๐ผู้ใดไม่ปฏิบัติตามคำสั่งของเจ้าพนักงานท้องถิ่นหรือพนักงานเจ้าหน้าที่ตามข้อ๗ (๒) ต้องระวางโทษปรับไม่เกินห้าร้อยบาทและเจ้าพนักงานท้องถิ่นอาจกำหนดให้เสียค่าปรับอีกไม่เกินวันละสองร้อยบาทนับแต่วันถัดจากวันครบกำหนดระยะเวลาที่เจ้าพนักงานท้องถิ่นหรือพนักงานเจ้าหน้าที่กำหนดให้ดำเนินการติดตั้งบ่อดักไขมันและน้ำเสียนั้นเป็นต้นไปจนกว่าจะได้ปฏิบัติให้ถูกต้องข้อ ๑๑ให้เจ้าพนักงานท้องถิ่นประกาศและประชาสัมพันธ์ให้ประชาชนทราบถึงการปฏิบัติตามเทศบัญญัตินี้ข้อ ๑๒ให้เจ้าพนักงานท้องถิ่นมีอำนาจในการพิจารณายกเว้นการปฏิบัติตามเทศบัญญัตินี้ตามความจำเป็นและความเหมาะสมของอาคารและพื้นที่บางแห่งอาทิเช่น พื้นที่บนภูเขา พื้นที่เกษตรกรรมหรือพื้นที่ในชนบท เป็นต้นข้อ ๑๓ให้นายกเทศมนตรีตำบลเวียงพางคำรักษาการตามเทศบัญญัตินี้และให้มีอำนาจออกประกาศ ข้อบังคับ หรือคำสั่ง เพื่อปฏิบัติการเป็นไปตามเทศบัญญัตินี้ประกาศณ วันที่ ๕ สิงหาคม พ.ศ. ๒๕๕๑ศิลาฤทธิ์กวางทองนายกเทศมนตรีตำบลเวียงพางคำปริยานุช/ผู้จัดทำ๑๖ธันวาคม ๒๕๕๑[๑]ราชกิจจานุเบกษา เล่ม ๑๒๕/ตอนพิเศษ ๑๘๘ ง/หน้า ๖๙/๑๒ ธันวาคม ๒๕๕๑